En havareret bil skabte tirsdag morgen kø ved Limfjordstunnellen. Opdateret klokken 8:35

Et havareret køretøj skabte tirsdag morgen kø og langsom trafik ved Limfjordstunnellen. Bilen var gået i stå og holdt i det højre spor mellem Nørresundby og Aalborg i sydgående retning. Vejhjælpen kom dog hurtigt frem til den havarerede bil, og trafikken glider nu igen i alle tre spor. Det oplyser vagtchef ved Nordjyllands Politi, Claus Kjær-Pedersen.